लव (1991 फ़िल्म)
लव 1991 में बनी हिन्दी भाषा की फिल्म है। यह सुरेश कृष्ण द्वारा निर्देशित है। इसमें सलमान ख़ान और रेवती (अपनी पहली हिन्दी फ़िल्म में) मुख्य भूमिकाओं में हैं। यह तेलुगु फिल्म प्रेमा (1989) की रीमेक है। यह मूल फिल्म की सफलता को दोहरा नहीं सकी और इसने औसत कमाई ही की। निर्माताओं ने मूल फिल्म के दुखद क्लाइमेक्स को बदलकर एक सुखद अंत वाली फिल्म बनाई। इस फिल्म को रोमांटिक गाने "साथिया तूने क्या किया" के लिए भी याद किया जाता है। इस फिल्म के अधिकार शाहरुख खान की रेड चिलीज़ एंटरटेनमेंट के पास हैं।